Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il- Qorti tal-Ġustizzja tal-Unjoni Ewropea STQARRIJA GĦALL-ISTAMPA Nru 155/12 Il-Lussemburgu, 28 ta' Novembru 2012 Udjenza Solenni tal-Qorti tal-Ġustizzja Dħul fil-kariga ta' Avukat Ġenerali ġdid fil-Qorti tal-Ġustizzja Udjenza Solenni tat-28 ta' Novembru 2012 B'deċiżjoni tal-25 ta' April 2012, ir-rappreżentanti tal-Gvernijiet tal-Istati Membri nnominaw bħala Avukat Ġenerali fil-Qorti tal-Ġustizzja, għall-perijodu mis-7 ta' Ottubru 2012 sas-6 ta' Ottubru 2018, Nils Wahl, Imħallef fil-Qorti Ġenerali mis-7 ta' Ottubru 2006, minflok Verica Trstenjak. Illum inżammet udjenza solenni fl-okkażjoni ta' tmiem il-kariga u t-tluq ta' Verica Trstenjak, kif ukoll tad-dħul fil-kariga ta' Nils Wahl. Curriculum vitae ta' Nils Wahl Imwieled fl-1961; Master fil-liġi, Università ta' Stokkolma (1987), duttur fil-liġi, Università ta' Stokkolma (1995), Professur assoċjat (għalliem) u inkarigat mill-Kattedra Jean Monnet tad-dritt Ewropew (1995), Professur tad-Dritt Ewropew, Università ta' Stokkolma (2001); Prattika privata ta' avukat (1987-1989); Direttur Ġenerali ta' Fondazzjoni li taħdem fil-qasam tat-Taħriġ (1993-2004); President tal-Assoċjazzjoni Svediża Nätverket för europarättslig forskning (Assoċjazzjoni Svediża għall-istudji tad-dritt Komunitarju) (2001-2006); Membru tar-Rådet för konkurrensfrågor (Kunsill għall-kwistjonijiet tal-kompetizzjoni, 2001–2006); Imħallef tal-Hovrätten över Skåne och Blekinge (Qorti tal-Appell, 2005); Imħallef fil-Qorti Ġenerali mis-7 ta' Ottubru 2006 sat-28 ta' Novembru 2012; Avukat Ġenerali fil-Qorti tal-Ġustizzja mit-28 ta' Novembru 2012. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Għal iktar informazzjoni, int mitlub tikkuntattja lil: Christopher Fretwell (+352) 4303 3355 Filmati tal-udjenza solenni huma disponibbli fuq “Europe by Satellite” (+32) 2 2964106